નવસારીમાં અષાઢ વદ અમાસના દિવસે દિવાસો મહોત્સવની ભવ્ય ઉજવણી કરવામાં આવી હતી. આ મહોત્સવમાં દર વર્ષની માફક ઢીંગલાબાપાની વાજતે ગાજતે શોભાયાત્રા કાઢવામાં આવી હતી, જે લોકાર્ષણનું કેન્દ્ર બની હતી. આ શોભાયાત્રામાં હજારોની સંખ્યામાં લોકો ઉમટી પડ્યા હતા. દર વર્ષની માફક ચાલુ વર્ષે પણ નવસારીમાં દિવાસો મહોત્સવની જોરશોરથી અને વાજતે ગાજતે ભવ્ય ઉજવણી કરવામાં આવી હતી. વર્ષોથી ચાલતી આવતી પરંપરાને પણ ચાલુ વર્ષે આગળ ધપાવવામાં આવી હતી. સાંજે 6 કલાકની આસપાસ દાંડીવાડમાંથી રતિલાલ છનાભાઈ રાઠોડના ઘરેથી ઢીંગલાબાપાની શોભાયાત્રા નીકળી હતી.